Sacrosancte Dei ecclesie Sancti Vincentii que est sita in civitate Matisconis. Ego Censorius dono unam resciam de vinea pro remedio anime mee, in pago Matisconense, in villa Petroio, terminatur a mane et a circio viis publicis, a medio die et a sero de ipsa hereditate, id est terra; habet in longo perticas XIII, in lato pedes VIIII, id est perticam unam et dimidiam. Hanc donationem facio ea ratione ut quamdiu vixero teneam et, loco vestiture, denarios III unoquoque anno exsolvam, et post meum decessum ad locum Sancti Simphoriani Viriacensis perveniat. S. Censorii qui dedit et firmare precepit. S. Aldrici. S. Bonini. S. Wamdalmari. S. Stephani. Otgerius scripsit.